- Абавязкова выпіць гарачага: забегчы ў буфет-сталовую або прыхапіць з дому тэрмас, тэрмакубак. Сёння такі кубачак можа купіць любы студэнт – а гэта ж цудоўная супрацьвірусная абарона. Гарачае харчаванне вельмі істотнае. Ніколі нельга выходзіць з дому не паснедаўшы. Калі вельмі спяшаешся, можна запарыць кашку кіпнем, цяпер шмат такіх, якія імгненна гатуюцца. Тады чалавек выходзіць ужо абаронены, менш падлеглы захворванням, не толькі вірусным, але і з боку страўнікава-кішачнага тракта (СКТ). Большасць нашых візітаў на факультэт пачынаю з пытання: “А ты сёння еў?” Найчасцейшы адказ: “Не”. Пайшоў студэнт на кантрольную, расхваляваўся, сняданак у горла не лез, а там панерваваўся – і страчвае прытомнасць...